ശ്രീകുമാര് വ്യക്തിവിരോധം തീര്ത്തെന്ന് നമ്ബി നാരായണന് ഐഎസ്ആര്ഒ കേസില് സിബിഐയുടെ സത്യവാങ്മൂലം കോടതിയില് കൊച്ചി: ഐഎസ്ആര്ഒ ചാരക്കേസുമായി ബന്ധപ്പെട്ട ഗൂഢാലോചന കേസില് സിബിഐ എതിര് സത്യവാങ്മൂലം സമര്പ്പിച്ചു. കേരള ഹൈക്കോടതിയിലാണ് സത്യവാങ്മൂലം സമര്പ്പിച്ചിരിക്കുന്നത്. പ്രതികളുടെ മുന്കൂര് ജാമ്യാപേക്ഷയ്ക്കെതിരെയാണ് സത്യവാങ്മൂലം സമര്പ്പിച്ചത്. പ്രതികള്ക്കെതിരെ നമ്ബി നാരായണനടക്കമുള്ളവരുടെ മൊഴികള് സിബിഐ സത്യവാങ്മൂലത്തില് ഉള്പ്പെടുത്തിയിട്ടുണ്ട്. ആര്ബി ശ്രീകുമാര് വ്യക്തിവിരോധം തീര്ക്കുകയായിരുന്നുവെന്നാണ് സത്യവാങ്മൂലത്തിലെ നമ്ബി നാരായണന്റെ മൊഴി. തുമ്ബ വിഎസ്എസിയില് കമാന്റന്ഡ് ആയി ശ്രീകുമാര് ജോലി നോക്കിയിരുന്നു. അക്കാലത്ത് ബന്ധുവിന് വിഎസ്എസ്സിയില് നിയമനത്തിനായി തന്നെ സമീപിച്ചു. താന് ആവശ്യം നിരസിച്ചത് വൈരാഗ്യത്തിന് കാരണമായി. ആര്ബി ശ്രീകുമാര് തന്റെ ഓഫീസിലെത്തി അനുഭവിക്കേണ്ടി വരുമെന്ന് ഭീഷണി മുഴക്കിയതായും നമ്ബി നാരായണന്. പേരൂര്ക്കട പോലീസ് ക്ലബ്ബില് താന് ക്രൂര പീഡനത്തിനിരയായതായി ശശികുമാര്. പീഡനം നടക്കുമ്ബോള് സിബി മാത്യൂസും, ആര്ബി ശ്രീകുമാറും പോലീസ് ക്ലബ്ബിലുണ്ടായിരുന്നു. താന് നിലവിളിക്കുമ്ബോള് ഇരുവരും പരിഹസിച്ച് ചിരിക്കുകയാണുണ്ടായത്. ജയപ്രകാശ്, പൊന്നന്, എന്നിവരും മറ്റു ചിലരും ചേര്ന്നാണ് മര്ദ്ദിച്ചതെന്നും മൊഴിയിലുണ്ട്. Last Updated Aug 5, 2021, 11:06 AM IST CBI affidavit ISRO spy case Kerala High Court Nambi Narayanan statement against RB Sreekumar conspiracy ഐഎസ്ആര്ഒ കേസില് നമ്ബി നാരായണന് ശ്രീകുമാര് വ്യക്തിവിരോധം തീര്ത്തെന്ന് സിബിഐ സത്യവാങ്മൂലം